Engels

**Engels** és el desè episodi de la Segona Temporada de Merlí i el vint-i-tresè de la sèrie.

La Coralina fa que l'Ivan sospiti que el Pol i la seva mare tenen una relació. Quan sap la veritat, es posa molt nerviós, i el Merlí es veu obligat a parar-li els peus. El Joan encara pensa que pot recuperar la Mònica. El Bruno se'n vol anar a estudiar a Roma.

## Sinopsi

    El Merlí explica Engels als alumnes, citant algunes de les seves frases, quan l’Iván li fa una broma a l’Oksana. La Berta surt en la seva defensa, al que l’Iván respon insultant la Berta al que el Merlí ha de posar pau entre els dos. El Joan i la Mònica obren un debat sobre el compromís i la possessió en la parella, i finalment la Berta li torna l’insult a l’Iván. El caos arriba a tal punt que el Merlí es veu obligat a fer fora de classe a la Berta i a l’Iván, que de camí a la sala de professors es troben a la Coralina. La Coralina es queda sola amb l’Iván que li diu que vigili amb el Pol, ja que només es centra en les noies.

 A la sala de professors, el Merlí explica als seus companys que aquest any la seva relació amb el Bruno és molt bona. La Coralina, però, talla la conversa recordant-li a l’Elisenda que té molta feina per fer, ja que ara és la Cap d’Estudis. El Joan para a la Mònica en el pati perquè vol parlar amb ella, però la Mònica li diu que no vol parlar amb ell. El Joan li explica a l’Iván que només estan enfadats però que ho podran arreglar. L’Iván li pregunta si el Pol i la Berta estan junts, però el Joan li diu que el Pol està amb algú de fora l’Institut. El Bruno li entrega part del treball de recerca a la Coralina, també li explica que té pensat marxar unes setmanes a Roma passat Nadal. La Coralina li pregunta perquè vol anar allà, i quan li explica que hi té el nòvio allà, la Coralina li proposa quedar-s’hi tot l’any, sabent que al Merlí no li farà cap gràcia.

 L’Óscar ha anat a l’Institut per portar-li les claus al Pol, quan es troben a l’Eugeni i la Glòria, que s’alegren de veure a un exalumne. Abans de marxar, l’Óscar li diu que arregli la situació amb el seu pare, ja que encara no es parlen. El Joan a casa, intenta estudiar, però no es concentra pensant en la Mònica i li envia un missatge per veure-la. Els seus pares el criden ja que estan preocupats per la seva relació amb la Mònica, ja que s’ensumen que passa alguna cosa. El Joan els hi deixa clar que no els hi passa res i els deixa. El Pol intenta apropar-se al seu pare abans de marxar a treballar, però no aconsegueix res i marxa sense dir res. La Mònica i la Berta parlen del treball i acaben comentant com s’està portant el Joan. La Berta li diu que no sap com comportar-se, però li aconsella escoltar el que li hagi de dir, així pot passar pàgina.  La Tània ha anat a veure al Bruno a l’escola de dansa, i li explica que s’ha tornat a pillar del Marc, però que segueix sense fer-li cas. La Tània veient que alguna cosa li passa al Bruno, li pregunta què li està passant, i el Bruno li diu que vol marxar a viure a Roma, i que ja ha parlat amb la seva mare per buscar-li un Institut. El Bruno li explica més tard al seu pare els seus plans, i s’enfada al sentir el què vol fer el seu fill, i més encara quan li diu que la seva mare ja està organitzant el seu viatge. A mitja discussió, arriba la Carmina preguntant pels crits. El Merlí li explica els plans del seu net, i el Bruno els hi diu que esperava que fossin més comprensius, com la Coralina ho ha sigut. Al saber que la Coralina ha tingut a veure amb la decisió del seu fill, el Merlí explota encara més i li demana al seu fill que no es deixi enredar per ella, però el Bruno ja ho té decidit.

    L’Iván torna del cinema, i veu al Pol amb la seva mare en el bar. La Míriam li està dient que no poden continuar així per l’Iván. La Míriam i diu que li agrada estar amb ell, i quan el Pol li fa una carícia, l’Iván comença a donar cops a la porta i marxa enfadat. La Míriam surt darrere seu, l’Iván està molt enfadat per tot el que el Pol li havia fet l’any passat, i li diu que no la vol tornar a veure. Al dia següent, el Merlí va a veure a la Coralina pel que li ha dit al seu fill. Ella li diu que la conversa és privada i sap que l’ha afectat que el Bruno vulgui marxar. Abans de la classe, la Tània està distreta amb el Marc, fins que el Pol li explica el què va passar amb l’Iván. El Joan li diu a la Mònica que a casa seva té un llibre seu i li demana que vagi a buscar-lo, així poden parlar. El Merlí arriba a classe, i instantàniament veu que l’Oliver i l’Iván no hi són. Els dos són a casa l’Iván, l’Oliver li diu que la seva mare està molt afectada i li demana que vagi a l’Institut amb ell. L’Iván li diu que no vol veure al Pol. L’Oliver li diu que avisi al Merlí, però l’Iván li diu que no vol que ho sàpiga. L’Oliver suggereix que el Merlí potser ja ho sap, ja que ell i la seva mare són amics, pel que l’Iván surt encara més enfadat. A mitja classe, l’Oliver demana al Merlí que surti de classe. L’Iván està al seu despatx demanant explicacions. El Merlí li explica que ja ho sabia i l’Iván segueix dient enfadat que tothom l’està enganyant i que no vol saber res de la seva mare.

 El Pol està molt penedit del què ha fet, però la Tània li diu que el pot entendre. El Merlí arriba i li diu que no pot tornar al bar ni fer-li classes a l’Iván. La Coralina està decidida a expulsar tres dies a l’Iván per haver-la insultat. El Merlí li diu que l’Iván estava molt nerviós i la Coralina confessa que ja sap perquè i que no rebaixarà el seu càstig. L’Oksana s’asseu amb el Joan i li diu que no ho està fent bé amb la Mònica. El Joan li diu que estan bé i l’Oksana li confessa que la Mònica li va tirar la canya al Gerard, però que no va passar res. El Joan s’enfada pel que està escoltant, però l’Oksana li diu que no li digui res. La Coralina li diu al Bruno que el seu pare està enfadat, però el Bruno diu que ho farà igualment. El Bruno li explica que la seva relació amb el seu pare no ha sigut fàcil, però que ara es porten millor.

 L’Alfonso s’està vestint amb corbata i li explica al seu fill que té una entrevista de feina. L’Alfonso li diu que fa tard al bar, i el Pol li diu que ara marxarà. El Merlí va a veure a la Míriam, que està molt afectada pel que ha passat. La Míriam marxa al bar i el Merlí intenta que l’Iván li obri la porta. L’Iván surt però ignora al Merlí, però aquest li diu que no marxarà fins que ells dos parlin com a adults. El Pol ha anat a veure al Bruno i li ha explicat tot el què ha passat. El Pol intenta embolicar-se amb el Bruno, però aquest el frena i el Pol s’aparta. El Pol s’ha ofès pels actes del Bruno, i el Bruno li diu que ara només té al cap al Nicola. El Bruno li pregunta si el trobaria a faltar si marxés, el Pol intenta evitar la resposta i marxa, però abans de marxar li diu que el trobaria a faltar. El Joan li demana perdó a la Mònica pel que va fer i li diu de tornar a estar com abans. La Mònica li diu que no vol tornar, ja que és molt paranoic. El Joan li diu que ell tenia raó ja que acte seguit de trencar ja estava flirtejant amb el Gerard, però que la perdona. La Mònica li diu que no li ha de perdonar res, i que es va cansar d’ell. Els dos comencen a discutir fins que la Mònica li fot una bufetada i marxa. El Joan els hi explica als seus pares el què ha passat i els culpa del que els hi ha passat i els hi diu que a partir d’ara canviarà perquè no vol ser com ells.

     El Merlí segueix a casa de l’Iván, que està fent torrades. L’Iván segueix enfadat i dient que vol pegar al Pol. El Merlí li explica els plans del Bruno i li diu que les persones a les que estima a vegades el fallaran i que ho ha d’entendre, però l’Iván diu que no pot. El Merlí li diu que a vegades sentim una atracció que no es pot evitar. El Bruno li pregunta al Merlí per l’Iván, però el Merlí no vol parlar amb ell, ja que la seva mare l’ha trucat dient que ja té plaça a Roma. El Merlí està molt dolgut. El Bruno defensa a la Coralina, ja que és exactament igual a ell, però que només la miren malament pel fet de ser una dona. Mentrestant ella està deixant un missatge a la bústia del seu fill dient-li que el troba a faltar, ja que no li agafa el telèfon. La Míriam arriba tard a casa i li demana perdó a l’Iván. Li diu que es va equivocar i que no tornarà a passar. L’Iván la perdona i li confessa que està enamorat de la Berta.

## Elenc

* David Solans com Bruno Bergeron
* Carlos Cuevas com Pol Rubio
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells (\*)

(\*) No apareix tot i sortir als crèdits

* Merlí Bergeron
* Bruno Bergeron
* Pol Rubio
* Coralina
* Eugeni Bosch
* Carmina Calduch
* Berta Prats
* Joan Capdevila
* Tània Casanoves
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Elisenda
* Jaume Capdevila
* Aurèlia Bonet
* Óscar Rubio
* Glòria
* Alfonso Rubio
* Míriam Blasco
1/22 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Sandra Monclús com Elisenda
* Jordi Martínez com Jaume Capdevila
* Victòria Pagès com Aurèlia Bonet
* Oriol Pla com Óscar Rubio
* Assun Planas com Glòria
* Boris Ruiz com Alfonso Rubio
* Anna Ycobalzeta com Míriam Blasco

## Continuïtat

* L'Iván descobreix que el Pol està amb la seva mare.
* El Bruno comença a fer plans per marxar a Roma.
* El Joan finalment accepta que la seva relació amb la Mònica ha acabat.
* El Pol deixa el bar El Trèbol.
* L'Iván confessa que està enamorat de la Berta.
* La Coralina expulsa a l'Iván 3 dies de l'Institut.

## Frases

**Iván**: Oksana, si el teu fill ha de ser l’hereu del Geri, vas bé

**Berta**: T’imagines el Pol liant-se amb un tio?

**Merlí**: Què vols, enviar a la merda els estudis a mig curs, tot per follar-te a l’espagueti aquell del Federico?

**Carmina**: Es veritat això, te’n vas a Roma per follar, nen?
**Bruno**: Iaia, un moment. No diguis follar davant meu
**Carmina**: Tu calla, que jo he follat més que tu!

**Merlí**: I tu et queixaves de mi perquè jo m’enrotllava amb professores i mares d’alumnes, ostia nen, tu m’estàs superant.

**Merlí**: Quina mena de converses tens amb el meu fill?
**Coralina**: Privades.

**Iván**: Aparta puta coixa!
**Coralina**: Puta coixa, una de les dues coses es veritat

**Pol**: No em fotis etiquetes eh Bruno

**Oksana**: Calma Joanet
## Música

* **GYMNOPEDIE Nº1**, Erik Satie

Sona mentre la Coralina truca al seu fill, la Mónica plora pel Joan i la Míriam arriba a casa.

## Curiositats

* **Friedrich Engels** fou un filòsof socialista alemany i cofundador, conjuntament amb Karl Marx, del socialisme científic.
* La Marta Marco (Gina Castells) apareix en els crèdits tot i no aparèixer en l'episodi.